cyanic-selkie/wikianc huggingface dataset:
Վալերիա Ֆեդելի
Քաղաքական կարիերա
2018 թվականի մարտի 4-ին նա Պիզայի մեկ մանդատով ընտրատարածքում խորհրդարանական ընտրություններում ստացել է ձայների 32%-ը, բայց դա բավարար չէր հաղթանակի համար (Սենատ է ընտրվել Դեմոկրատական կուսակցության ցուցակով՝ Կամպանիայի առաջին ընտրատարածքից` ձայների քանակով առաջ անցնելով տարածաշրջանային կուսակցական կազմակերպության առաջնորդ Ստեֆանո Գրացիանոյից ):
Անձնական կյանք
Վալերիա Ֆեդելին ամուսնացած է Աքիիլ Պասոնիի հետ (Դեմոկրատական ​​սենատոր 2008 թվականից 2013 թվականներին ):
2016 թվականի վերջին նա պարզել է, որ նա Իտալիայի ամենահարուստ քաղաքական գործիչն է՝ հայտարարագրելով 180.921 եվրո եկամուտ ։
Արտաքին հղումներ
Կատեգորիա:Իտալիայի Հանրապետության սենատորներ Կատեգորիա:Իտալիայի քաղաքական գործիչներ Կատեգորիա:21-րդ դարի քաղաքական գործիչներ Կատեգորիա:Իտալիայի կին քաղաքական գործիչներ
Ստարյանտուզովո
Ստարյանտուզովո (Старянтузово, Иҫке Яндыҙ), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 599 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դյուտյուլինսկի շրջանի բնակավայրեր
Թիմ Ուեբեր
Թիմ Ուեբեր (Tim Webber, ), ուելսցի վիզուալ էֆեկտների ղեկավար։ Նա հայտնի է իր Հարրի Փոթերը և Կրակի գավաթը (2005), Խավարի ասպետը (2008), Ավատար (2009) և Գրավիտացիա (2013) ֆիլմերով, որոնց համար արժանացել է լավագույն վիզուալ էֆեկտների համար Օսկարի։
Կրթություն
Ուեբերը սովորել է Օքսֆորդի համալսարանում, որտեղ 1987 թվականին ավարտել է ֆիզիկայի ֆակուլտետը ։
Կարիերա
1988 թվականին Ուեբերը միացել է վիզուալ էֆեկտների բրիտանական Framestore ընկերությանը, որը տեղակայված է Լոնդոնի Օքսֆորդի փողոցի հարևանությամբ։ Ուեբերը ղեկավարել է թվային կինոյում և հեռուստատեսությունում ընկերության առաջխաղացումը՝ մշակելով Framestore-ի վիրտուալ տեսախցիկները։ Նա վիզուալ էֆեկտների ղեկավար է եղել տեխնիկապես և գեղարվեստորեն առավել բարդ նախագծերում, ինչպիսիք են Քրիստոֆեր Նոլանի Խավարի ասպետը (2008), Ջեյմս Քեմերոնի Ավատարը (2009), և Լուի Լետերյեի Գրավիտացիան (2013), որոնք ավարտլեու համար Ուեբերի և Framestore-ի թիմի կողմից իրականացվող ֆիլմում ներգրավված մեթոդների միջոցով պահանջվել է մոտ երեք տարի ։ Դեյվիդ Հեյմանը, Գրավիտացիա ֆիլմի համապրոդյուսերը, Ուեբերին վարձել է ֆիլմի վիզուալ էֆեկտների աշխատանքին հետևելու համար ։
Գրավիտացիա ֆիլմում իր կատարած աշխատանքի համար Կինոյի ոլորտում Բրիտանական ակադեմիայի 67-րդ մրցանաբաշխությանն արժանացել է լավագույն վիզուալ էֆեկտների մրցանակի, և 86-րդ Օսկարի 86-րդ մրցանակաբաշխությանը՝ լավագույն վիզուալ էֆեկտների համար Օսկարի։
Արտաքին հղումներ
Կատեգորիա:Լոնդոն քաղաքում ծնվածներ Կատեգորիա:Օսկարակիրներ
Նուշիկ Էլոյան
Կենսագրություն և գործունեություն
Նուշիկ Էլոյանն ունի հայկական արմատներ։ Ծնվել է Սիրիայում։ 1963 թվականին ընտանիքով տեղափոխվել են Բեյրութ։ 1975 թվականին սովորել է Նշան Փալանճեան ճեմարանում։ Պատերազմական իրավիճակի բերմամբ՝ 1976 թվականին ուսումը շարունակել է ԱՄՆ-ում, այնուհետև գաղթել է Կանադա։ 1977 թվականին հաստատվել է Մոնրեալում և ընդունվել Կոնկորդիայի համալսարան, սովորել քաղաքացիական ճարտարագիտության բաժնում։ Մոնրեալում հաստատվելուց ի վեր, ակտիվ մասնակցություն է ունեցել հայ գաղութի կյանքում՝ Համազգային հայ մշակութային միության Մոնրեալի մասնաճյուղում, ինչպես նաև Շրջանային վարչություններում վարել է քարտուղարի և ատենապետի պաշտոններ, հանդես է եկել երգչախմբում, եղել «Հայ Հորիզոն» հեռուստաալիքի հիմնադիր կազմում՝ ստանձնելով հաղորդավարի և այլ պաշտոններ։ Հայ օգնության միության «Սոսե» մասնաճյուղի անդամ է ։
Բուրքի վարչակազմի անդամ
1994 թվականին Էլոյանը Vision Montreal համայնքային քաղաքական կուսակցությունից մասնակցել է քաղաքային խորհրդի ընտրություններին Ակադի ընտրատարածքից։ Նա ստացել է ձայների 45 տոկոսը և դարձել է Մոնրեալի Աքադի շրջանի խորհրդական, իսկ Պիեր Բուրքը դարձել է Մոնրեալի քաղաքապետ։ 1994-1998 թվականներին Էլոյանը եղել է Մոնրեալի գործադիր կոմիտեի նախագահ։ Առաջին քառամյա գործունեության շրջանում Էլոյանին հաջողվել է քաղաքապետական խորհրդի միաձայնությամբ վավերացնել հայկական ցեղասպանությունը ճանաչող բանաձև։ Մոնրեալի Հայ Դատի հանձնախմբի հետ համատեղ  իրականացրել է Հայոց Ցեղասպանության տարելիցին և ցեղասպանությանը նվիրված հուշարձանի ծրագիր։ 1998 թվականի հոկտեմբերին հուշարձանը տեղադրվել է Ակադի Marcellin-Wilson հանրային զբոսայգում։ 1998 թվականին վերընտրվել է` ստանալով ձայների 58 տոկոսը։ Զբաղեցրել է նաև քաղաքապետարանի գործադիր մարմնի փոխատենապետի պաշտոնը, նշանակվել է Մեծ Մոնրեալի  28 հոգանոց նորակազմ խորհրդի անդամ։
2001 թվականի հուլիսին Մոնրեալի քաղաքապետ Պիեր Բուրքի հետ պաշտոնական այցով մեկնել է Հայաստան, որի ընթացքում ստորագրել է պատմական համաձայնագիր երկու քաղաքների միջև, որով Մոնրեալն ու Երևանը հռչակվել են «քույր քաղաքներ»։
Ընդդիմության առաջնորդ
Չնայած Vision Montreal-ը պարտվեց 2001 թվականի ընտրություններում, Էլոյանը կարողացավ վերընտրվել որպես քաղաքային խորհրդի անդամ։ Նա ընտրություններին մասնակցեց Քարթերվիլ ընտրատարծքից և ստացավ քվեների 53%-ը։ Մինչև 2005 թվական նա պաշտոնավարել է որպես Ահունցիք-Քարթերվիլ շրջանի քաղաքապետ։ Նույն տարում Բորդոյ-Քարթերվիլ ընտրատարածքից նա վերընտրվել է խորհրդի կազմում 49% քվեներով։
Երբ Բուրքը 2006 թվականի մայիսին հեռացավ քաղաքականությունից, Էլոյանը դարձավ ընդդիմության առաջնորդ ։
2008 թվականի մայիսին նա հաստատեց Մոնրեալի ընդդիմության առաջնորդի պաշտոնից հեռանալու մասին որոշումը։ Նրան փոխարինեց այն ժամանակվա Վիլ-Մարիի քաղաքապետ Բենուա Լաբոնտեն։ 2009 թվականին Մոնրեալի համայնքային ընտրություններին Էլոյանը չմասնակցեց և նրա տեղը Union Montreal համայնքային քաղաքական կուսակցությունից զբաղեցրեց Հարութ Շիթիլյանը։
Ծանոթագրություններ
Կատեգորիա:Կանադահայ քաղաքական գործիչներ Կատեգորիա:Կանադայի քաղաքական գործիչներ
Տուպեևո
Տուպեևո (Тупеево, Тыпый), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2010 թվականին գրանցված տվյալներով կազմում էր 450 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իլիշևսկի շրջանի բնակավայրեր
Աստերոիդների ցանկ (223601-223700)
Աստերոիդների ցանկ (223501-223600) * Աստերոիդների ցանկ * Աստերոիդների ցանկ (223701-223800)
Արյունակլանում
Արյունակլանում, հեմոսորբցիա, օրգանիզմից թունավոր նյութերի հեռացման միջոց։ Հատուկ սարքի միջոցով հիվանդի արյունն անցկացնում են, այսպես կոչված, կլանիչների (սորբենտներ) միջով, որոնք կլանում և ամուր պահում են արյան մեջ գտնվող թունավոր նյութերը։ Որպես կլանիչներ օգտագործվում են ակտիվացրած ածուխը կամ իոնափոխանակային խեժերը։ Արյունակլանումը կիրառվում է թույներով, դեղանյութերով և այլ նյութերով թունավորումների, ինչպես նաև լյարդի ու երիկամների ծանր ախտահարումների դեպքում։
Արտաքին հղումներ
Կատեգորիա:Արյունաբանություն Կատեգորիա:Կոլոիդային քիմիա
(6742) Բիանդեպեյ
(6742) Բիանդեպեյ (Biandepei), աստերոիդ աստերոիդների հիմնական գոտում։ Հայտնաբերվել է 1994 թվականի ապրիլի 8-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,333441 ա. մ., առավելագույնը մոտենում է 1,9305 ա. մ. հեռավորության վրա և հեռանում 2,7364 ա. մ. ։ Արեգակի շուրջ մեկ ամբողջական պտույտ է կատարում 1301,95 երկրային օրվա ընթացքում, իր ուղեծրով շարժվելով միջինում 0,276509 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,46° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գուստավ Բաուեր
Գուստավ Ադոլֆ Բաուեր (Gustav Adolf Bauer, ), գերմանացի քաղաքական գործիչ, սոցիալ-դեմոկրատ։ 1919 թվականի հունիսի 21-ից մինչև 1920 թվականի մարտի 26-ը՝ Վայմարյան հանրապետության ռայխսկանցլեր (մինչև 1919 թվականի օգոստոսի 14-ը՝ վարչապետ)։
Կենսագրություն
Բաուերը ծնվել է Օզերսկ քաղաքում (նույն ինքը՝ նախապատերազմյան Դարքեմենը մինչև 1938 թվականը և Անգերապը մինչև 1946 թվականը) դատական կատարածուի ընտանիքում, որի նախնիները 1731-1732 թվականներին Հարավային Գերմանիայից տեղափոխվել են Արևելյան Պրուսիա։ 1884 թվականին Քյոնիգսբերգի ժողովրդական դպրոցն ավարտելուց հետո Գուստավ Բաուերը աշխատել է փաստաբանական գրասենյակում որպես դպիր։ Ծանր հիվանդության հետևանքով 1888 թվականին կորցրել է ոտքը։ 1893-1895 թվականներին ղեկավարել է քրեական գործերով հայտնի պաշտպան Ֆրից Ֆրիդմանի գրասենյակը։
Արհմիութենական և հասարակական կյանք
1895 թվականին Բաուերը հիմնել է Գերմանիայի գրասենյակային աշխատողների Կենտրոնական միությունը և ղեկավարել այն մինչև 1808 թվականին հիվանդանոցային դրամարկղերի պետական աշխատողների միության հետ միավորվելը։ 1902 թվականին կորցրել է աշխատանքը արհմիութենական գործունեությանը մասնակցելու պատճառով և մեկ տարի զբաղվել է սեփական պանդոկով, այնուհետև մասնագիտական հիմունքներով գլխավորել է արհմիությունների Կենտրոնական աշխատանքային քարտուղարությունը։ 1908-1918 թվականներին Բաուերը զբաղեցրել է Գերմանիայի արհմիությունների գլխավոր հանձնաժողովի երկրորդ նախագահի պաշտոնը։ 1912 թվականին Բաուերն ընտրվել է «Volksfürsorge» նոր ապահովագրական ընկերության խորհրդի նախագահ։
1917 թվականին Բաուերը մասնակցել է հանուն ազատության և հայրենիքի ժողովրդական միության ստեղծմանը։ Քաղաքականությունից հեռանալուց հետո Գուստավ Բաուերը որպես կառավարիչ աշխատել է Բեռլինի բնակարանային ընկերակցությունում։
Քաղաքական գործունեություն
Բաուերը ԳՍԴԿ-ի անդամ էր և պատկանում էր աջ թևին, որն աջակցում էր Առաջին համաշխարհային պատերազմի ժամանակ կայսերական կառավարության հետ քաղաքացիական խաղաղության քաղաքականությանը։
1912 թվականին Բաուերը ընտրվել է Ռայխստագի պատգամավոր ԳՍԴԿ-ից և 1915 թվականից ղեկավարել բյուջետային կոմիտեն։ Նոյեմբերյան հեղափոխությունից հետո ընտրվել է Վեյմարի Ազգային ժողովի պատվիրակ, այնուհետև եղել է Ռայխստագի պատգամավոր 1920 թվականի հունիսից մինչև 1925 թվականի փետրվարը։
Շեյդեմանի հրաժարականից հետո, 1919 թվականի հունիսի 20-ին, Բաուերը նշանակվել է Վերսալի պայմանագիրը ստորագրած կառավարության Ռայխի կանցլեր, չնայած այն հանգամանքին, որ նա ինքը դեմ էր պայմանագրի պայմաններին։ Հունիսի 22-ին Բաուերը կողմ էր արտահայտվել պայմանագրի ընդունմանը, բայց նախատեսում էր բողոքարկել Անտանտի առջև իր որոշ առանձին դրույթներ պատերազմի սանձազերծման և Գերմանիայի քաղաքացիների վտարման մեղավորության մասին, բայց հաջորդ օրը Վեյմարի Ազգային ժողովի նիստում նա ստիպված էր ընդունել, որ իր փորձերը հաջողությամբ չեն պսակվել։
Ռայխի կանցլերի պաշտոնում Գուստավ Բաուերը զբաղվում էր երկաթուղիների ենթակայության հարցերով և Ռայխի ֆինանսների նախարար Մաթիաս Էրցբերգերի հետ միասին խթանում էր ֆինանսական բարեփոխումները։ 1920 թվականին Կապպյան հեղաշրջումից հետո Բաուերը ստիպված եղավ հրաժարական տալ, քանի որ, ինչպես Ռայխի պաշտպանության նախարար Գուստավ Նոսկեն, կորցրեց իր կուսակցության և արհմիությունների վստահությունը։ Իր կուսակից Հերման Մյուլլերի հաջորդ կառավարությունում Գուստավ Բաուերը ծառայում էր որպես Գանձապետարանի նախարար, իսկ 1920 թվականի մայիսի 1-ից մինչև 1920 թվականի հունիսի 25-ը՝ նաև տրանսպորտի նախարար։ Երկրորդ կաբինետում Վիրտա Բաուերը զբաղեցնում էր Գանձապետարանի փոխկանցլերի և ռայխս նախարարի պաշտոնը։
1925 թվականին Գուստավ Բաուերը հեռացվել է կուսակցության շարքերից՝ կապված Բարմաթի գործի հետ։ 1926 թվականի մայիսի 14-ին կուսակցական դատարանի որոշմամբ վերականգնվել է կուսակցությունում։ Վեյմարի հանրապետությունում եղել է Ռայխսբանների անդամ։
1933 թվականի մայիսին նացիոնալ-սոցիալիստների իշխանության գալուց հետո Գուստավ Բաուերը մի քանի շաբաթ կալանքի տակ էր՝ հարկային հանցագործությունների մեղադրանքով։
Ծանոթագրություններ
Կատեգորիա:Գերմանիայի կանցլերներ Կատեգորիա:20-րդ դարի քաղաքական գործիչներ Կատեգորիա:Գերմանիայի կառավարության ղեկավարներ Կատեգորիա:Գերմանիայի նախարարներ
Իսպանիայի բնակչություն
2014 թվականի հունվարի 1-ի դրությամբ Իսպանիայի բնակչությունը կազմում էր 46.507.760 մարդ, ինչև 0,5% ավելի քիչ էր 2013 թվականից ։ Իսպանիայի բնակչությունը իր գագատնակետին է հասել 2012 թվականին և կազմել է 46.818.216 մարդ։ Իսպանիայի պաշտոնական բնակչությունը նվազել է 206.000-ով հիմնականում էմիգրանտների իրենց հայրենիք վերադառնալու պատճառով, ինչը հետևանք էր Եվրոպայի տնտեսական ճգնաժամի ։ Բնակչության խտությունը կազմում է 91.4 մարդ/քառ. կմ, ավելի քիչ քան Արևմտյան եվրոպական երկրների մեծ մասում։ Բացառությամբ մայրաքաղաք Մադրիդի, խիտ բնակչությամբ տարածքները տեղակայված են հիմնականում ափամերձ հատվածներում։
Իսպանիայի բնակչությունը կրկնապատկվեց 20-րդ դարի ընթացում, աճի հիմնական պատճառն էր մեծ թվով ներգաղթյալների հոսքը։
20-րդ դարի վերջին քառորդ դարում անկում ապրեց ծննդյան ցուցանիշը։ Իսպանիայում մեկ կնոջը ընկնող ծնունդների միջինը կազմում է 1.47, ինչը ավելի էիչ է ԵՄ միջինից, սակայն աճում է 1990-ականների վերջից։ Ծնելիության գործակից-ը տասը տարվա ընթացքում աճել է, 1996 թվականին այն կազմում էր 1000 մարդուն 9.1 երեխա, իսկ 2006 թվականին` 10.9 երեխա։
Իսպանիան չունի պաշտոնական կրոն։ Իսպանիայի սահմանադրություն 1978-ով չեղյալ համարվեց Հռոմեական կաթոլիկ եկեղեցին որպես պետական կրոն, սակայն ճանաչեց դրա դերը իսպանական հարասրակության մեջ, որի 76.7%-ը իրեն համարում է կաթոլի, 20,0%-ը չուի կրոն կամ աթեիստ է և 1,6%-ը այլ կրոնի։ Իսպանիայի բնակչության 55,3%-ը խոստովանել է, որ երբեք չի մասնակցել որչևէ կրոնական միջոցառման, իսկ 17,0%-ը շաբաթը գոնե մեկ անգամ մասնակցել է կրոնական միջոցառումներին ։
Էմիգրացիա և ժողովրդագրական փոփոխություններ
Իսպանիայի բնակչությունը կրկնապատկվեց 20-րդ դարում, ինչի պատճառ է 1960-ականների և 1970-ականների ժողովրդագրական բումը։ Այս ժամանակաշրջանից հետո Իսպանիայի բնակչության աճը կանգնեց և ցույց տվեց աճի ամենացածր տեմպերից մեկն աշխարհում` առաջ անցնելով միայն Հունաստանից, Պորտուգալիայից, Հունգարիայից, Ուկրաինայից և Ճապոնիայից։
Շատ ժողովրդագիրներ Իսպանիայի բնակչության աճի ցածր մակարդակը կապեցին ընտանիքի պլանավորման քաղաքականության հետ։ Իսպանիան ընտանիքների վրա ծախսում է ավելի քիչ քան այլ արևմտյան Եվրոպայի երկիր։
Ներգաղթ/արտագաղթ հարաբերակցությունը Իսպանիայում դարեր շարունակ եղել է արտագաղթի օգտին, սակայն վերջին շրջանի խոշոր ներգաղթը առաջին անգամ նշաձողը ուղղեց հօգուտ ներգաղթի։ Համաձայն Իսպանիայի կառավարության 2011 թվականի հունվարի դրությամբ Իսպանիայում ապրում էին 5.730.667 օտարերկրացի։ Նրանցից ավելի քան 860,000 ռումինացիներ էին և 760.000 Մարոկկոցիներ, մոտ 390.000 Էկվադորցի։ Կոլումբիացիները հաշվվում են մոտ 300.000: Կան մեծ թվով բրիտանացիներ (359.076 2011 թվականի դրությամբ, սակայն ավելի քան 1 միլիոն ոչ լեգալ բրիտանացի է ապրում Իսպանիայում) և գերմանացիներ (195.842), հիմնականում Ալիկանտե, Մալագա պրովինցիաներում, Բալեարյան և Կանարյան կղզիներում։
Ծանոթագրություններ
Կատեգորիա:Իսպանիայի բնակչություն
Nothing Else Matters
Nothing Else Matters, ամերիկյան թրեշ-մետալ Metallica խմբի մետալիկական բալլադը, լույս է տեսել 1991 թվականին «Մետալիկա» ալբոմում։ 1992 թվականին Hot Mainstream Rock Tracks չարտում գրավել է 11-րդ տեղը ։
Կառուցվածք
Երգը կազմված է նախաբանից, հիմնական մասից՝ բաժանված երկու մասի, և վերջաբանից։ Հիմնական մասը բաղկացած է չորս տներից և նրանց միջև կատարվող երեք կրկներգերից։ Երգը սկսվում է մեկրոպեանոց նախաբանից հետո (0։00 - 1։00), որը կատարվում է ակուստիկ կիթառով։ Երգի բոլոր տները կազմված են մի քանի անգամ կրկնվող քառատողերից։
Յուրաքանչյուր քառատողի առաջին երեք տողերը բաղկացած են մեկվանկանի բառերից, վերջին տողը նույնն է։ Առաջին երկու կրկներգերը բացարձակապես նույնն են։ Երրորդին ավելանում է ևս երկու տող, և այն դառնում է հնգատող։ Կրկներգերը սկսվում են նույն տողով։
Առաջին տունը սկսվում է հարվածային գործիքների ուղեկցությամբ, որը շարունակվում է մինչև չորրորդ տան սկիզբը։ Առաջին կրկներգից հետո՝ մոտ երեսունմեկ վայրկյան, ակուստիկ կիթառի կատարումն է։ Երկրորդ տան նվագակցումը կատարվում է սոլո կիթառով, վերջում դադարում է հնչել հարվածային գործիքը, և նորից ակուստիկ կիթառի կատարում է, որը տևում է մինչև երգի ավարտը։ Սա մեկն է այն քիչ երգերից, որտեղ սոլո կատարումը ոչ թե Հեմմեթթինն է, այլ Հեթֆիլդինը։
Ծանոթագրություններ
Կատեգորիա:1992 սինգլներ Կատեգորիա:Metallica
Միխայիլ Դերեգուս
Միխայիլ Գորդեևիչ Դերեգուս (Миха́йло Горді́йович Дере́гус, ), ուկրաինացի խորհրդային նկարիչ։ ԽՍՀՄ ժողովրդական նկարիչ (1963)։ ԽՍՀՄ Գեղարվեստի ակադեմիայի թղթակից անդամ (1958)։ ԽՄԿԿ անդամ 1951 թվականից։ Պարգևատրվել է Լենինի, Աշխատանքային կարմիր դրոշի, Ժողովուրդների բարեկամության, «Պատվո նշան» շքանշաններով, մի շարք մեդալներով։
Կենսագրություն
1923-1930 թվականներին սովորել է Խարկովի գեղարվեստի ինստիտուտում (1932-1941 թվականներին՝ դասախոս)։ Գեղանկարչական գործերից են՝ «Կոլտնտեսային տոն» (1935), «Տարաս Բուլբան գլխավորում է զորքը» (1952, երկուսն էլ ՈւԽՍՀ կերպարվեստի թանգարան, Կին)։ Ստեղծել է «Կատերինա» (օֆորտ, 1936-1938), «Պատերազմի ճամփաներով» (օֆորտ, 1943), «Ուկրաինական ժողովրդական դումաներ և պատմական երգեր» (օֆորտ, 1947-1950) գրաֆիկական շարքերը։ Նկարազարդել է Ի․ Պ․ Կոտլյարևսկու, Ն․ Վ․ Գոգոլի, Տ. Շևչենկոյի, Լ. Տոլստոյի և ուրիշների գրքերը։ Արժանացել է Տ․ Շևչենկոյի անվան ՈւԽՍՀ պետական մրցանակի (1969)։
Միխայիլ Դերեգուսի դուստրերը՝ Նատալյան և Վիկտորյա-Մարիան, գնացել են իրենց հոր ճանապարհով և նույնպես նկարիչ են դարձել։ Ընդ որում՝ նկարչուհի և քանդակագործ Նատալյա Դերեգուսն արժանացել է Ուկրաինայի ժողովրդական նկարչի կոչման։
Ծանոթագրություններ
Կատեգորիա:Ուկրաինացի նկարիչներ Կատեգորիա:ԽՍՀՄ ժողովրդական նկարիչներ Կատեգորիա:ԽՍՀՄ նկարիչների միության անդամներ Կատեգորիա:Խորհրդային նկարիչներ Կատեգորիա:Ուկրաինական ԽՍՀ ժողովրդական արտիստներ Կատեգորիա:ԽՄԿԿ անդամներ
Մարիևկա (գյուղ, Դոմանյովկայի շրջան)
Մարիևկա (Марївка), գյուղ Ուկրաինայի Նիկոլաևի մարզի Դոմանյովկայի շրջանում։ Հիմնադրվել է 1946 թվականին։
2001 թվականի տվյալներով Մարիևկա գյուղում բնակվում էր 349 մարդ։ Բնակավայրը զբաղեցնում է 0,825 կմ²։
Ստարշևկա (գյուղ, Ելնինսկի շրջան)
Ստարշևկա (Старшевка), գյուղ Ռուսաստանի Սմոլենսկի մարզի Ելնինսկի շրջանի կազմում։
Մարիևկա (գյուղ, Դոմանյովկայի շրջան)
Արտաքին հղումներ
Կատեգորիա:Ուկրաինայի Նիկոլաևի մարզի Դոմանյովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1946 թվականին հիմնադրված բնակավայրեր
Ստարշևկա (գյուղ, Ելնինսկի շրջան)
Բնակչությունը 2007 թվականին գրանցված տվյալներով կազմում էր 28 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Unsterblich
Unsterblich, գերմանական Die Toten Hosen խմբի 11-րդ ստուդիական ալբոմն է, թողարկվել է 1999 թվականի դեկտեմբերի 6-ին ։ Գերմանիայի չարթերում ալբոմը զբաղեցրել է առաջին հորիզոնականը։ Ալբոմի շապիկի հեղինակն է Յոհանն Զամբրիսկին։
2007 թ. վերամծակված թողարկման բոնուսային երգեր
<li> "Ich seh' die Schiffe den Fluß herunterfahren" – 2:41 (Abwärts cover) <li> "Fußball" – 2:09 <li> "Im Westen nichts Neues" – 1:59 <li> "Gesicht 2000" – 2:20 <li> "Lass doch mal Dampf ab" – 2:24 (Gert Fröbe cover) <li> "Meine Stadt" – 2:47 <li> "Neandertaler" – 3:22 <li> "In der Nacht der lebenden Leichen" – 2:33 <li> "You're Dead" – 4:41 </li></ol>
Սոնդրիո (գավառ)
Սոնդրիո (Provincia di Sondrio, Pruvincia de Sundri), գավառ Իտալիայում։ Գտնվում է Լոմբարդիա մարզում։
Կոմունաներ
Կազմված է 78 կոմունաներից՝
Ամենախիտ բնակեցված կոմունաներ
Կատեգորիա:Իտալիայի բնակավայրեր Կատեգորիա:Իտալիայի գավառներ
Դերձակություն
Դերձակություն, արհեստ։ Հնուց տարածված էր նաև Հայաստանի գրեթե բոլոր գավառներում։ Ըստ արաբական աղբյուրների, հայկական գործվածքները և զգեստները վաճառվել են Հայաստանի և այլ երկրների շուկաներում։ Անիում պեղված դերձակի արհեստանոցից գտնվել են մատնոց և ասեղ։ Դերձակների արհեստանոցները կառուցվել են առանձին շարքերով։ Ֆեոդալներն ու հոգևորականները հագել են ֆեոդալական աստիճանակարգում իրենց բռնած տեղի համեմատ հատուկ զգեստներ, որոնք կարել են պալատական կամ վանքապատկան դերձակնևրը։ Թագավորական կամ իշխանական զորքերի հանդերձանքը կարել են մասնագիտացված արհեստավորներ։ Հնում դերձակությունյամբ զբաղվել են բացառապես տղամարդիկ։ Մինչև 19-րդ դարի վերջերը հագուստները կարել են ձեռքով, այնուևետե՝ մեքենայով։ 1880 թվականին մեքենայով կարող դերձակների թիվը միայն Վասպուրականում հասել է շուրջ 100֊-ի։ Այժմ Հայաստանում կան բազմաթիվ կարի արհեստանոցներ և ֆաբրիկաներ։
Կատեգորիա:Արհեստ
Ֆուտբոլի աշխարհի առաջնություն 1934
Ֆուտբոլի աշխարհի առաջնություն 1934 երկրորդ Ֆուտբոլի աշխարհի առաջնությունը տղամարդկանց ազգային հավաքականների միջև։ Այն տեղի է ունեցել Իտալիայում 1934 թվականի մայիսի 27-ից հունիսի 10-ը։
Այս առաջնությունը առաջինն էր որտեղ կիրառվեց որակավորման փուլը։ Երեսուներկու երկրներից որակավորումը անցան 16 հավաքականներ։ Այդ ժամանակ գործող չեմպիոն Ուրուգվայը չմասնակցեց մրցույթին։ Իտալիան դարձավ երկրորդ աշխարհի չեմպիոնը` եզրափակչում հաղթելով Չեխոսլովակիային 2–1 հաշվով։
Վայրի ընտրություն
Երկար քննարկումներից հետո, որի ժամանակ ՖԻՖԱ-ի հատուկ կոմիտեն հանդիպեց ութ անգամ Իտալիան ընտրվեց ընդունող երկիր 1932 թվականի հոկտեմբերի 9-ին Ստոկհոլմում կայացած հանդիպման ժամանակ ։ Որոշումը ընդունվեց առանց անդամների քվեարկության ։ Իտալիայի հայտին առավելություն տրվեց Շվեդիայի հայտից ։ Իտալիայի կառավարությունը խոսք տվեց մրցույթի անցկացման համար ծախսել 3,5 միլիոն լիրա ։
Որակավորում և մասնակիցներ
36 երկիր հայտ ներկայացրեցին մասնակցել մրցույթին, իսկ մրցույթում կար 16 տեղ ։ Եղան նաև մի քանի հետաքրքիր դեպքեր։ Գործող չեմպիոն Ուրուգվայը հրաժարվեց մասնակցել, քանի որ որոշ եվրոպական երկրներ հրաժարվել էին մեկնել Հարավային Ամերիկա մասնակցելու նախորդ Աշխարհի գավաթին, որը անցկացվել էր Ուրուգվայում 1930 թվականին ։ Արդյունքում 1934 թվականի Աշխարհի գավաթը միակն է, որում չի մասնակցել գործող չեմպիոնը ։ Բրիտանական Տնային ազգերը այդ ժամանակ անկախ էին ՖԻՖԱ-ից և նույնպես հրաժարվեցին մասնակցել։
Չնայած որ Իտալիան ընդունող երկիրն էր, սակայն նույնպես մասնակցեց որակավորմանը, ինչը առաջին և միակ դեպքն էր, որ ընդունող երկիրը մասնակցում է որակավորմանը ։ Որակավորման խաղերը անցկացվեցին աշխարհագրական հիմքով։ Չլիլիի և Պերուի կողմից հրաժարվելուց հետո պարզ դարձավ, որ Արգենտինան և Բրազիլիան որակավորվում են առանց որևէ հանդիպում անցկացնելու ։
16 տեղի 12-ը տրվել էր Եվրոպային, երեքը Ամերիկաներին, մեկը Աֆրիկային կամ Ասիային (ներառյալ Թուրքիային)։ 32 հայտ ներկայացրած հավաքականներից միայն 10-ն էին գտնվում Եվրոպայից դուրս։ Վերջին տեղը վիճարկեցին ԱՄՆ-ն և Մեքսիկան, որի հանդիպումները կայացան առաջնությունից ընդամենը երեք օր առաջ Հռոմում, որտեղ հաղթեց ԱՄՆ հավաքականը ։
16 հավաքականների մեծ մասը իրենց նորամուտը նշեցին Աշխարհի առաջնությունում, այդ թվում Եվրոպան ներկայացնող 12 հավաքականներից ինը (Իտալիան, Գերմանիան, Իսպանիան, Նիդերլանդները, Չեխոսլովակիան, Հունգարիան Շվեդիան Ավստրան և Շվեյցարիան) և Եգիպոսը։ Եգիպտոսը դարձավ միակ հավաքականը, որը ներկայացրեց Աֆրիկան մինչև 1990 թվականը։
Իտալիան որպես ընդունող երկիր
Ինչպես երկու տարի անց Բեռլինի օլիմպիադան այս աշխարհի առաջնությունը Իտալիայի իշխանությունները օգտագործեցին, որպես քաղաքական գաղափարախոսության տարածման առիթ։
Ձևաչափ
Նախորդ առաջնության ժամանակ օգտագործված խմբային փուլը այս անգամ չօգտագործվեց և հավաքականները պայքարը սկսեցին փլեյ-օֆֆ ֆորմատի 1/8-րդ եզրափակչից։ Ոչ ոքիի դեպքում հավաքականները խաղում էին երեսուն րոպե լրացուցիչ ժամանակ, եթե լրացուցիչ ժամանակը նույնպես ավարտվում էր ոչ ոքի, ապա հավաքականները պետք է հանդիպեին ևս մեկ անգամ հաջորդ օրը։
Տեսություն
Առաջին փուլի բոլոր ութ խաղերը կայացան միաժամանակ ։ Ընդունող երկիր Իտալիան հաղթեց ԱՄՆ-ին խոշոր` 7-1 հաշվով։
Ներքին վեճերի պատճառով Արգենտինայի հավաքականում չներառվեցն այն հավաքականի խաղացողները որը չորս տարի առաջ դուրս էր եկել եզրափակիչ ։ Բոլոնիայում կայացած Շվեդիայի դեմ հանդիպման ընթացքում Արգենտինան երկու անգամ հաշվի մեջ առաջ անցավ, սակայն Շվեդիան Սվեն Յոնասոնի դուբլի շնորհիվ հավասարեցրեց հաշիվը, իսկ հաղթական գոլը խփեց Կնուտ Կրունը, և Շվեդիան հաղթեց 3-2 հաշվով Բրազիլիան նույնպես արագ լքեց մրցաշարը` պարտվելով Իսպանիային 1-3 հաշվով ։
Ռմբարկուներ
Հինգ գոլով Օլդրիխ Նեյեդլին դարձավ առաջնության ռմբարկու։ Ընդհանուր 70 գոլ հեղինակեցին 45 տարբեր խաղացող։ Ինքնագոլ առաջնության արդյունքով չի գրանցվել։
ՖԻՖԱ մրցաշարային աղյուսակ
1986 թվականին ՖԻՖԱ-ն հաշվետվություն հրապարակեց, որտեղ տրված է մինչև 1986 թվականի Աշխարհի գավաթը ներառյալ բոլոր առաջնությունների ընդհանուր մրցաշարային աղյուսակները ։ 1934 թվականի Աշխարհի գավաթի մրցաշարային աղյուսակը հետևյալն է։
Աղբյուրներ
Կատեգորիա:1934 ֆուտբոլում Կատեգորիա:Ֆուտբոլի աշխարհի առաջնություն
Թեփե (Բալուի գավառ)
Թեփե, գյուղ Արևմտյան Հայաստանում, Դիարբեքիրի վիլայեթի Բալուի գավառակում ։ Գտնվում է Ուրուջա լեռան հարավ-արևմտյան կողմում։
Աշխարհագրություն
Խմելու և ոռոգման ջուրն առատ է։ Հարուստ է կարմրախայտ ձկով։
Պատմություն
Բնակչությունը սպանդի ենթարկվեց 1915 թվականի Մեծ եղեռնի ժամանակ։ Նույն ճակատագրին արժանացան Թեփեում ապաստանած Քղիից բռնագաղթված հայերը։
Բնակչություն
1915 թվականին ուներ մոտ 500 հայ բնակիչ։
Պատմամշակութային կառույցներ
Թեփեն ուներ '''Ս. Մինաս (ըստ այլոց` Ս. Թովմաս) անունով եկեղեցի։ Մոտակայքում գտնվում էր 1266 թվականին կառուցված ավերված եկեղեցի և 2 ուխտավայր, որից մեկն ուներ Ս. Լուսավորիչ''' անունը։
Կրթություն
Գյուղում գործում էր վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Սեբրերոս
Սեբրերոս (Cebreros), համայնք Իսպանիայի Կաստիլիա և Լեոն ինքնավար համայնքի Ավիլա պրովինցիայի Բուրգոհոնդո-Սեբրերոս-Էլ Տիեմբլո շրջանի կազմում։ Զբաղեցնում է 137,47 քառակուսի կիլոմետր տարածք ։ Բնակչության թվաքանակը 2010 թվականի տվյալներով եղել է 3.444, խտությունը՝ 16,69 մարդ/կմ²։ Ընկած է երկրի մայրաքաղաք Մադրիդից մոտավորապես 65, պրովինցիայի վարչական կենտրոնից՝ Ավիլայից 30 կիլոմետր հեռավորության վրա ։ Ծովի մակերևույթից միջին բարձրությունը 755 մետր է ։
Համայնքի կազմում ներառված են հետևյալ բնակավայրերը (դրանցում բնակվող մարդկանց թվաքանակը տրված է ըստ 2010 թվականի տվյալների).
Սեբրերոսն աչքի է ընկնում պատմական ու գեղարվեստական հարուստ ժառանգությամբ։ Պատմամշակութային հուշարձաններից հիշատակության են արժանի հատկապես Սուրբ Հակոբ առաքյալի եկեղեցին, Վալսորդո մենաստանը, Պիկոտան... Դրանց կարելի է հավելել Եվրոպական տիեզերական գործակալության արբանյակների հետ կապ ապահովող կայանը, գեներալ Ֆրանկոյի վախճանից հետո Իսպանիայում ժողովրդավարական եղանակով ընտրված առաջին կառավարության ղեկավար, ծնունդով սեբրերոսցի Ադոլֆո Սուարեսին և անցումային շրջանի պատմությանը նվիրված թանգարանը, որը բացվել է 2009 թվականին ։
Ծանոթագրություններ
Կատեգորիա:Իսպանիայի բնակավայրեր
Քարոզ
Լայն առումով վաղքրիստոնեական լեզվում հասկացվել են նաև հավատացյալներին և քրիստոնյա առաջին համայնքներին ուղղված թղթերը, ավելի ուշ՝ ճառերը։
Քարոզի առանձնահատկությունները
Թեմատիկ առումով թղթերից և ճառերից քարոզը տարբերվում է նրանով, որ ավելի շատ նվիրված է ոչ թե կրոնադավանական զանազան հարցերի արծարծմանն ու բացատրությանը, այլ՝ այդ հասկացությունների միջոցով ունկնդրի և ընթերցողի վրա ներազդելուն՝ նրան մղելով ապրել քրիստոնյա հավատով և բարոյականությամբ։
Քարոզը, ունենալով ընդհանուր ճանաչողական, մեկնողական, ջատագովական և ներբողային բնույթ, հիմնականում բարոյադաստիարակչական է։
Քարոզի ժամանակ քրիստոնեական հիմնական հավատալիքները՝ Սուրբ Երրորդություն, Քրիստոսի Աստվածություն, Մարդեղություն, Փրկագործություն ևն, փոխանցվում են ժողովրդին ոչ թե դավանաբանական խրթին բանաձևումներով, այլ՝ բարոյական սկզբունքների հետ ընդելուզված ձևով։ Քրիստոնեական քարոզի առարկան Քրիստոսի քարոզած խոսքերն ու ճշմարտություններն են, որոնք ուղղակի, անմիջական աղերս ունեն մարդկանց առօրյա կյանքի, ապրելակերպի, գործերի և փոխհարաբերությունների հետ։
Քարոզխոսության բարձրագույն նպատակը Քրիստոսի անձի և գործի մշտնջենական վերակենդանացումն է եկեղեցու հավատացյալների գիտակցության և կյանքի մեջ։
Քարոզի պատմությունը
Քարոզի կարևորությունը, անհատի ու հասարակության վրա ունեցած ներազդեցությունը շեշտվում է դեռևս Հին կտակարանում, իսկ Նոր կտակարանում թե՛ Հովհաննես Մկրտչի, թե՛ Քրիստոսի և թե՛ առաքյալների գործունեությունն սկսվում է քարոզով։ Առաքյալներին պատվիրելով տարածել նոր վարդապետությունը՝ Հիսուսն ասում է. «Գնացե՛ք ամբողջ աշխարհով մեկ և քարոզեցեք Ավետարանը բոլոր մարդկանց» (Մարկ. 16.15)։
Քարոզությունը Քրիստոսի առաքելության տարածման գլխավոր միջոցն է։ Քանի որ առաքյալների գործունեությունն սկսվել է քարոզությամբ, քրիստոնեության վաղ շրջանում ավետարանելը և քարոզելը նույնացվել է ու միմյանց համարժեք ներկայացվել։ Հետագայում քարոզի գործառնական նշանակությունը փոխվել է։ Եթե սկզբնական շրջանում այն ծառայել է ավետարանական քարոզչությանը, քրիստոնեության տարածմանն ու ամրապնդմանը, ապա ավելի ուշ՝ քրիստոնեական գաղափարների, արժեքների և բարոյականության անխաթար պահպանմանը, այսինքն՝ ավետարանելուն փոխարինել է ավետարանված գաղափարներին հետևելու քարոզությունը։ Եթե ավետարանելը ծառայում է նոր կրոնի տարածմանը, անհատական և հաս. գիտակցության հեղաբեկմանը, ապա քարոզը՝ ընդունված հոգևոր-բարոյական նորմերից չշեղվելուն (որն իրականացվում է հրապարակախոս. ներազդման միջոցով)։
Քարոզը և Քրիստոսի խոսքի տարածումը, սկսած առաքելական շրջանից, եկեղեցու հովիվների կյանքի և գործունեության կարևոր տեղն է գրավում։ Քարոզությունը առաքյալներից և առաքելական հայրերից փոխանցվել է Ընդհանրական եկեղեցու հայրերին, և քարոզը դարձել է հեթանոսության դեմ մղվող պայքարում քրիստոնեության գլխավոր զենքը։ Եկեղեցու առաջին չորս դարերի հայրերը հռչակվել են իրենց կենդանիքարոզխոսությամբ, որը հիմնականում կրել է ջատագովական բնույթ։ Քարոզի ներգործուն ուժը և թողած տպավորությունը լավագույնս արտահայտվել է Ընդհանրական եկեղեցու հռչակավոր հայրերից Հովհան Ոսկեբերանին տրված «Ոսկեբերան» բնորոշման մեջ։
Քարոզը Հայոց եկեղեցում
Քարոզն իր գործուն ազդեցությունն է ունեցել նաև հայոց կյանքում, մեծ կարևորություն և նշանակություն ստացել Հայ եկեղեցում։ Հայոց դարձը սկսվել է քարոզությամբ։ Գրիգոր Ա Լուսավորիչը Խոր վիրապից ելնելուց հետո իր քարոզությամբ ժողովրդին նախապատրաստել է քրիստոնեության ընդունմանը։ Գրիգոր Ա Լուսավորիչով սկիզբ առած հայկական քարոզխոսությունն իրենց հովվական և ուսուցողական գործունեությամբ շարունակել են Հայ եկեղեցու հայրերը (Ներսես Ա Մեծ, Մեսրոպ Մաշտոց, Սահակ Ա Պարթև, Հովհաննես Ա Մանդակունի, Հովհաննես Գ Օձնեցի, Ներսես Շնորհալի, Ներսես Լամբրոնացի, Եսայի Նչեցի, Հովհան Որոտնեցի, Գրիգոր Տաթևացի, Մաղաքիա Օրմանյան, Եղիշե Դուրյան և ուրիշներ), որոնք նաև իրենց ժամանակի մեծագույն քարոզիչներն են եղել։
Քարոզի կառուցվածքը և բովանդակությունը
Քարոզի կառուցվածքին, ունեցած նշանակությանը, դերին ու ազդեցությանն անդրադարձել է Գրիգոր Տաթևացին իր «Վասն մեղաց լեզուի» և «Վասն երկրագործաց» քարոզներում, որոնցից առաջինը նվիրված է քարոզի մատուցման կերպին ու միջոցներին, երկրորդը՝ կառուցվածքին։ Նա քարոզի ժանրային կառուցվածքը բաժանել է հինգ մասի՝ բնաբան, նախերգանք, քարոզ, հորդորակ և օրհնություն։ Քարոզը ասվում է բարձր տեղից, ըստ Սուրբ Գրքի՝ «պարիսպների գլխից» (Առակ. 1.21)։ Ժողովրդից վեր մի կետից քարոզելու գաղափարն իր արտահայտությունն է գտել նաև եկեղեցու ընդհանուր կառուցվածքում։ Եկեղեցու բեմը, որի բարձրությունից քարոզում է քահանան, համաձայն քրիստ. խորհրդաբանության, միջանկյալ տեղ է գրավում երկնքի ու երկրի միջև։ Աստվածաշնչում շեշտվում է նաև, որ քարոզը պետք է լինի հրապարակային։ Դրա լավագույն օրինակը «Լեռան քարոզն» է (Մատթ. 5.1–12), որը նաև կոչվում է «փոքր Ավետարան», իսկ Խրիմյան Հայրիկի խոսքերով՝ «մարգարիտ Արքայության երկնից», և խտացված ձևով բովանդակում է քարոզած ճշմարտությունների բուն կորիզը։ Ըստ Պողոս առաքյալի, քարոզը բխում է ոչ թե մարդկային կամեցողությունից կամ իմաստությունից, այլ՝ «աստվածային Սուրբ Հոգուց», և պետք է ասվի Սուրբ Հոգու զորությամբ ու վարդապետությամբ (Ա Կորնթ. 2.3–5, 11–14)։
Քարոզը հիմնվում է Աստվածաշնչի, մասնավորապես՝ Նոր կտակարանի վրա։ Սուրբ Գրքի ընթերցումից հետո քարոզիչը բեմ է բարձրանում և օրվա ընթերցումներից ընտրում իր քարոզի բնաբանը։ Ավելի ուշ շրջանում բնաբաններ են ընտրվում նաև շարականներից և առանձին դեպքերում՝ հայ դասական մատենագրության՝ եկեղեցու կողմից նվիրագործված հատվածներից։ Քարոզները, նվիրված լինելով օրվա տոնին կամ այդ օրը եկեղեցում կարդացվող սուրբգրային համապատասխան ընթերցվածին (սաղմոսներ, մարգարեական, առաքելական և ավետարանական հատվածներ, որոնք որոշված են հաստատուն կերպով), այնուհետև տվյալ տոնը շաղկապում են ժամանակի խնդիրներին և ազգային կարևոր իրադարձություններին, իսկ օրվա ընթերցվածների վրա խարսխված քարոզներում, նույն կերպ ավետարան. գաղափարներն արծարծելուց հետո, քարոզիչներն անդրադառնում են այն հարցին, թե որքանով են մարդիկ կարողանում հավատարիմ մնալ այդ գաղափարներին։ Դրանով սուրբգրային մնայուն գաղափարներին, քրիստոնեական բարոյականությանը և արժեքներին հաղորդվում է արդիական հնչեղություն։
Քարոզը սոսկ իր բնաբանի մեկնությունը չէ, այլ ուղղված է տվյալ ժամանակի ունկնդրին, որի համար տարբեր ժամանակներում աստվածաշնչյան միևնույն մնայուն մտքի ու հոգևոր խորհրդի արտահայտությունն իմաստային տարբեր նրբերանգներ է ձեռք բերում և ըստ այդմ էլ ընկալվում ու կարևորվում։
Հայ եկեղեցու քարոզիչը, եթե եպիսկոպոս կամ վարդապետ է, կրում է իր իշխանությամբ տրված գավազանը։ Քահանա քարոզիչը կրում է ձեռաց խաչ, սարկավագը՝ Ավետարան։
Հոգևորականը, «Ամեն»-ով ավարտելով քարոզը, ձեռքի խաչով խաչակնքում է՝ «կնքէ զբանն»։ Ծիսական այս ընթացքի հոգևոր խորհրդի բացատրությունը Գրիգոր Տաթևացին խարսխում է Ղուկասի Ավետարանի «սերմը Աստծո խոսքն է» (Ղուկ. 8.11) և Մարկոսի Ավետարանի «Եվ լավ հողի մեջ սերմանվածները այն մարդիկ են, որ լսում են խոսքը և ընդունում ու պտուղ են տալիս...» (Մարկ. 4.20) խոսքերի վրա։ Ըստ այդ զուգահեռի, քարոզը այն սերմն է, որ ծլարձակում է մարդու հոգում, այսինքն՝ ներազդում նրա վրա, և ինչպես հողագործները սերմանելուց հետո ջրում են, նույն կերպ և քարոզիչները քարոզելուց հետո խաչով կնքում են, այսինքն՝ օրհնում այն հոգիները, որտեղ սերմանել են «Բանն Աստուծոյ»։ Գրիգոր Տաթևացին զգուշացնում է նաև, որ քարոզը կարող է ներազդել միայն այն դեպքում, եթե քարոզիչը հետևում է իր քարոզածին և ապրում իր քարոզած կյանքով։
Քարոզը` եկեղեցական մատենագրության ժանր
Եկեղեցու հայրերը և մատենագիրները Քրիստոսի խոսքի մեկնության և տարածման համար գրել են քարոզներ, որոնք հայոց մեջ երբեմն հայտնի են ճառ անունով։ Դրանք ունեցել են աստվածաբանական, դավանաբանական, փիլիսոփայական, մեկնողական, ջատագովական, ներբողական, բարոյադաստիարակչական բնույթ և եկեղեցական քարոզխոսության ու հրապարակախոսության լավագույն նմուշներից են։ Հայկական քարոզագրությունն սկսվել է V դ., Աթանաս Ալեքսանդրացու, Բարսեղ Կեսարացու, Գրիգոր Նազիանզացու, Եփրեմ Ասորու, Հովհան Ոսկեբերանի, Կյուրեղ Ալեքսանդրացու և եկեղեցու այլ նշանավոր հայրերի ճառերի թարգմանությամբ ու մեկնությամբ։ Քարոզներից կազմվել են ժողովածուներ՝ Քարոզգրքեր։ Գրիգոր Ա Լուսավորչին վերագրվող «Յաճախապատում ճառք»-ը և Հովհաննես Ա Մանդակունուն վերագրվող «Ճառք»-ը Հայ եկեղեցու առաջին Քարոզգրքերն են։ Հայ քարոզագրության լավագույն նմուշներից է Գրիգոր Տաթևացու «Գիրք քարոզչութեանը»` իր «Ամարան» և «Ձմերան» հատորներով։
Աղբյուր
Կատեգորիա:Քարոզներ Կատեգորիա:Հռետորություն
Տուպիկ (գյուղ, Տունգիրո-Օլյոկմինսկի շրջան)
Տուպիկ (Тупик), գյուղ Ռուսաստանի Անդրբայկալյան երկրամասի Տունգիրո-Օլյոկմինսկի շրջանի կազմում։
Բնակչությունը 2005 թվականին գրանցված տվյալներով կազմում էր 1041 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1911 թվականին հիմնադրված բնակավայրեր Կատեգորիա:Ռուսաստանի Անդրբայկալյան երկրամասի Տունգիրո-Օլյոկմինսկի շրջանի բնակավայրեր
Միայնությունը Ցանցում
«Միայնությունը Ցանցում» («S@motność w Sieci»), լեհ հայտնի գրող Յանուշ Վիշնևսկու առաջին վեպը։ Գրվել է 2001 թվականին։ Բաղկացած է 11 անվերնագիր գլուխներից (որոնք նշված են «@» հատուկ նշանով) և վերջաբանից։
Վեպի գրման պատմություն
Վեպի գրությունը համընկել է «հաջողության դեպրեսիվ շրջանի» հետ․ Յանուշ Վիշնևսկու՝ քիմիայի դոկտորի աստիճան ստանալու ժամանակ նա բաժանվել է կնոջից։ Հեղինակի պնդմամբ․
Սյուժե
Վեպի գործողություններն ընթանում են 20-րդ դարի 90-ականների կեսերին։ Գլխավոր հերոսները ծանոթանում են համացանցում, էլեկտրոնային փոստի և ICQ-ի շնորհիվ։ Նրանք շփվում են, սիրահարվում, վերապրում։ Հեղինակը նաև նկարագրում է յուրաքանչյուրին «ցանցից դուրս»՝ ընկերներին, ընտանիքը, աշխատանքը, երաժշտական նախապատվությունը։ Երկարատև առցանց շփումից հետո հերոսները հանդիպում են Փարիզում, իսկ շուտով բախվում են փորձություններին, որոնք էլ կարևոր դեր են խաղում նրանց հարաբերություններում և կյանքում։
Վեպի հիմնական մասը զբաղեցնում է գլխավոր հերոսների էլեկտրոնային նամակագրությունը (հեղինակը անվանում է տվել միայն գլխավոր հերոսին՝ Յակուբ, գլխավոր հերոսուհին այդպես էլ մնում է անանուն)։
Վեպը ստացել է խառը արձագանքներ ընթերցողների կողմից և մինչև այսօր էլ համարվում է ակտիվորեն քննարկվող ստեղծագործություն զանազան ֆորումներում ։
Վեպի ընդլայնված տարբերակ
«Միայնությունը Ցանցում․ Տրիպտիխ»․ այսպես է կոչվում վեպի ընդլայնված տարբերակը, որը Վիշնևսկին գրել է «Միայնությունը Ցանցում» վեպի հաջողությունից հետո։ Հիմնվելով ընթերցողների նամակների վրա՝ նա հրատարակում է «Միայնությունը Ցանցում․ Տրիպտիկ»-ը, որտեղ ի լրումն նամակներին և օրիգինալ տեքստի՝ ընդգրկվել է նաև երրորդ մասը՝ «Հետվերջաբանը»։ Վերջինս երկրորդ վերջաբանն է, որը նորովի է մեկնաբանում վեպի ավարտը։
Վեպի էկրանավորում
2006 թվականի աշնանը Վիտոլդ Ադամեկը վեպի հիման վրա նկարահանել է ֆիլմ, որի գլխավոր դերերը մարմնավորել են Մարդալենա Ցելեկան և Անջեյ Խիրան։ Ի տարբերություն գրքի, ֆիլմում գլխավոր հերոսուհին ունի անուն՝ Էվա ։
Արտաքին հղումներ
Կատեգորիա:2001 վեպեր Կատեգորիա:Լեհերեն վեպեր Կատեգորիա:Յանուշ Վիշնևսկու վեպեր
Ռոմի Սթրիյդ
Ռոմի Սթրիյդ, հոլանդացի մոդել է։
Գործունեություն
2011 թվականին ստորագրեց պայմանագիր DNA Model Management մոդելային գործակալության հետ ։
Իր կարիերայի ընթացքում քայլել է Acne, Ալեքսանդր ՄկՔուին, Badgley Mischka, Բալմեյն, Burberry , Քելվին Քլայն , Celine , Քրիստոֆեր Կեյն, DKNY, Դոնա Կարան, EDUN, Ջիամբատիսա Վալ, Հուսեին Չալայան, Isabel Marant, Jil Sander, Ջիլ Ստյուարդ, Kenzo, Loewe, Louis Vuitton, Marchesa, Մայքլ Կորս, Նինա Ռիչի, Փիթեր Սոմ, Ֆիլիպ Լիմ, Պրաբալ Գուրունգ, Prada, Rag & Bone, Rochas, Ռոլանդ Մուրեթ, Վերա Վանգ, Victoria's Secret, Yves Saint Laurent և այլ բրենդների ու դիզայներների համար։
Գովազդել է H&M –ի, Stradivarius–ի, Ջուզեպպե Զանոտիի, Ալեքսանդր ՄկՔուինի, Դոնա Կարանի և ալյոց ապրանքանիշերը։ Հայտնվել է մի շարք ամսագրերում, որոնցից են, օրինակ՝ Elle, Grey, Harper's Bazaar, LOVE, Madame Figaro, Ponystep, Vogue Netherlands և Vogue UK։
Տեմնիցկվել
Տեմնիցկվել (Temnitzquell), կոմունա Գերմանիայի Բրանդենբուրգ հողատարածքում։
Ռոմի Սթրիյդ
Արտաքին հղումներ
Կատեգորիա:Հոլանդացի մոդելներ Կատեգորիա:Մոդելներ այբբենական կարգով
Տեմնիցկվել
Ծանոթագրություններ
Կատեգորիա:Գերմանիայի քաղաքներ
Այրքի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Այրք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 72 հուշարձան (6 միավոր)։
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Ռիու Գրանդի դու Սուլ նահանգի հյուսիսարևելյան մարզ
Ռիու Գրանդի դու Սուլ նահանգի հյուսիս-արևելք (Mesorregião do Nordeste Rio-Grandense) վարչական մեզոշրջան Բրազիլիայում, մտնում է Ռիու Գրանդի դու Սուլ նահանգի մեջ։ Բնակչությունը կազմում է 1035 932 մարդ 2006 թվականի տվյալով։ Զբաղեցված տարածքը 25 749.128 կմ²։ Բնակչության խտությունը 39.2 մարդ/կմ²։
Վիճակագրություն
Կատեգորիա:Բրազիլիայի մեզոշրջաններ
Լոխում
Լոխում (rahat-lokum — «հարմար կտորներ»), շաքարավազից (շաքար լոխում) կամ ալյուրից (ռահաթ-լոխում) պատրաստվող քաղցրավենիք, որի մեջ ավելացնում են նաև օսլա, ընկույզ, պիստակ, կոկոս և այլն։ Առավել տարածված է ռահաթ-լոխումը, որը այժմ պարզապես կոչվում է «լոխում» ։
Անվանման ծագումը
Թուրքերեն բառերի բացատրությունը. ռահա(թ)՝ հաճույք, հարմարավետություն, երջանկություն, և լոխում՝ կտորներ։ Բառն առաջացել է արաբերեն rahat al-hulqum (‏راحة الحلقوم / rāḥatu ʾl-ḥulqūm) արտահայտությունից, որը կարելի է թարգմանել որպես «քիմքի համար հաճելի»։ Արաբերենում ռահաթ լոխումը սովորաբար անվանում են ռահա(թ) (راحة թ-ն խուլ է, այդ իսկ պատճառով գրվում է, բայց չի թարգմանվում)՝ առանց լոխում բառը ավելացնելու։ Լոխումը ավանդական քաղցրավենիք է նաև Բալկանյան թերակղզում։
Պատմություն
Քաղցրավենիքը, որը պատրաստում էին ջրից, շաքարավազից և օսլայից՝ վարդերի թերթիկների եթերային յուղերի ավելացմամբ, գոյություն ունի արդեն ավելի քան 500 տարի։
Ստամբուլում XVIII դարի վերջում այս քաղցրավենիքը վերը նշված ձևով պատրաստեց թուրք հրուշակագործ Ալի Մուհադդին Հաջի Բեքիրը և առաջարկեց սուլթանին։ Հաջի Բեքիրը լոխումի մի քանի նոր տեսակներ պատրաստեց՝ ավելացնելով բաղադրության մեջ նաև ընկույզ։
Տարատեսակներ
Գոյություն ունեն լոխումի մեծ թվով տարատեսակներ, որոնք կախված են իրենց լցոններից։ Ըստ այդմ՝ բաժանվում են հետևյալ խմբերի.
Պատրաստումը
Այս քաղցրավենիքը պատրաստվում է օսլայից, օշարակից և շաքարավազից՝ ընկույզի կամ մրգային հյութերի ավելացմամբ։ Լոխումի պատրաստման համար արդեն պատրաստի զանգվածը պահում են երկու օր։ Լոխումը հարկավոր է պահել այնպիսի վայրում, որ նվազագույնի հասցվի օդի հետ շփումը։
Արտաքին հղումներ
Կատեգորիա:Թուրքական խոհանոց Կատեգորիա:Արևելյան քաղցրավենիքներ Կատեգորիա:Արևելյան խոհանոց Կատեգորիա:Թուրքերեն բառեր և արտահայտություններ Կատեգորիա:Թուրքական հայտնագործություններ Կատեգորիա:Ռումինական խոհանոց
Մեծ ժամանակը
Մեծ ժամանակը (The Big Time), ամերիկյան ֆանտաստ Ֆրից Լեյբերի գիտաֆանտաստիկ վեպը, որն առաջին անգամ հրապարակվել է Galaxy Science Fiction ամսագրում 1958 թվականի մարտ-ապրիլ ամիսներին։ Նույն թվականին վեպն արժանացել է «Հյուգո» մրցանակի որպես լավագույն վեպում։ Ստեղծագործությունը նկարագրում է պատերազմի դրվագ Երկիր մոլորակի երկու խմբակցությունների՝ «սարդերի» (անգլ.՝ Spiders) և «օձերի» (անգլ. ՝ Snakes) միջև։ Երկու ցեղերն ունեն ժամանակի մեջ ճանապարհորդելու կարողություն։ Նրանց դիմակայությունն ազդում է մարդկության անցյալի վրա, ինչն անդրադառնում է ներկայիս Երկիր մոլորակի բնակիչների վրա։
Սյուժե
Վեպի աշխարհում տեղի է ունենում «փոփոխությունների պատերազմ» (անգլ.՝ The Change War), վեպում նկարագրվում է երկրացիների երկու խմբակցությունների՝ «սարդերի» (անգլ.՝ Spiders) և «օձերի» (անգլ.՝ Snakes) պատերազմը, որոնք կարող են ճանապարհորդել ժամանակի ու տարածության մեջ, և որոնց գործողություններն ազդում են անցյալի վրա և փոխում մարդկանց ապագան։ Արդյունքում պատերազմն ընթանում է անցյալի իրադարձությունների փոփոխության միջոցով՝ յուրաքանչյուր կողմին անհրաժեշտ «ներկա» իրավիճակի ստեղծման համար։ Վեպում չեն բացահայտվում, թե ովքեր են ղեկավարում խմբակցությունները, որոնք են պատերազմի պատճառները և հաղթելու պայմանները։
Պատումը տարվում Գրետայի՝ մի երիտասարդ աղջկա նունից, որը ծառայում է կայանում։ Նա հավաքագրվել է Առաջին համաշխարհային պատերազմի ժամանակ։ Նա մասնագիտությամբ «կոնֆերանսյե» է (անգլ.՝ Entertainer)՝ ինչ-որ բան բուժքրոջ, հոգեթերապևտի և մարմնավաճառի միջև։ Պատերազմի մասին շատ տեղեկություններ փոխանցվում են այլ կերպարների պատմությունների միջոցով, որոնք երբեմն զբաղեցնում են ամբողջ բաժիններ։ Այդ պատմություններից կարելի է իմանալ, որ անցյալում կատարված փոփոխությունների արդյունքում նացիստները հաղթել են Երկրորդ համաշխարհային պատերազմում, սակայն «փոփոխությունների պատերազմի» մասշտաբով այդ իրադարձությունը չափազանց մեծ չի համարվում։
Հիմնական սյուժեն կայանում ժամացույցի մեխանիզմով ատոմային ռումբի հայտնաբերումն է, այն լիցքաթափելու և այն տեղ հասցնողին գտնելու փորձերը։
Պատմություն և Ազդեցություն
Սկզբում «Մեծ ժամանակը»  թողարկվել է Galaxy Science Fiction ամսագրի երկու համարներում (մարտ-ապրիլ, 1958), որը նկարազարդել է Վյորջիլ Ֆինլին (անգլ.՝ Virgil Finlay)։ Նույն թվականին վեպն արժանացել է «Հյուգո» մրցանակի «Լավագույն վեպ» կատեգորիայում։ 1961 թվականին Ace Books հրատարակչության կողմից վեպը հրատարակվել է գրքի տեսքով (նույն տիեզերքի մասն «Մտքի սարդը և այլ պատմվածքներ» («The Mind Spider and Other Stories») պատմվածքների ժողովածուի հետ միասին, իսկ 1976 թվականին թողարկվել է կոշտ շապիկով տարբերակը ։
Վեպը թարգմանվել է իտալերեն, իսպաներեն , հոլանդերեն, գերմաներեն, ֆրանսերեն, պորտուգալերեն , ռուսերեն , լեհերեն և մի շարք այլ լեզուներով։
Արտաքին հղումներ
Կատեգորիա:Ամերիկյան գիտաֆանտաստիկ վեպեր Կատեգորիա:1958 վեպեր Կատեգորիա:Անգլերեն վեպեր Կատեգորիա:Գրական ստեղծագործություններ այբբենական կարգով
Սալոնիկի Ալեքսանդր տեխնոլոգիական կրթության ինստիտուտ
Սալոնիկի Ալեքսանդր տեխնոլոգիական կրթության ինստիտուտ (հուն.` Αλεξάνδρειο Τεχνολογικό Εκπαιδευτικό Ίδρυμα Θεσσαλονίκης, ATEI), բարձրագույն կրթության հանրային հաստատություն, հունական բարձրագույն կրթության համակարգի մի մասը` մասնագիտացված գիտության մեջ։ 2017 թվականի դրությամբ ուսանողների թիվը 30.000 է ավելի քան 430 ուսուցիչներով և վարչական աշխատակազմի 200 աշխատողներով  ։
Պատմություն
Սալոնիկի Ալեքսանդր տեխնոլոգիական կրթության ինստիտուտը հիմնադրվել է 1970 թվականին և իր գործունեությունը սկսել է 1974 թվականի փետրվարին՝ որպես Բարձրագույն կրթության կենտրոն։ 1983 թվականին տեխնոլոգիական ուսումնական հաստատությունները հիմնվեցին որպես Հունաստանում բարձրագույն կրթություն իրականացնող հաստատություններ ։
Հագուստի դիզայնի և արտադրության բաժինն ավելացվել է 1999-2000 ուսումնական տարում որպես հավելված Կիլկիսի ինստիտուտին, իսկ 2000-2001 ուսումնական տարում` Ձկնաբուծության տեխնոլոգիաների և ակվամշակույթի բաժինն սկսեց գործել որպես հավելված Նոր Մուանդիայում, Խալկիդիկի, գտնվող A.T.E.I.TH.-ին։ Բացի դրանից, 1998 թվականի գարնանից սկսած, քննությունների ավանդական եղանակից դուրս, հասանելի է դարձել ուսանողների ընդունելության երկու ընտրովի ուսումնական ծրագրեր։
Ուսուցում և բաժիններ
Համալսարանն ընդգրկում է չորս ուսուցում` բաղկացած տասնութ ստորաբաժանումներից
Մասնաշենքեր
Ինստիտուտի սեփական հաստատությունները գտնվում են Սալոնիկ-Աթենք մայրուղու 15-րդ կիլոմետրում՝ Սինդոսի մուտքի մոտ։ Տարածքը 1,600 ակր է, որի մեծ մասը` մոտավորապես 900 հեկտար, զբաղեցնում են ջերմոցային մշակաբույսերի ֆերման, ախոռները, թռչնաֆաբրիկան, բուսաբուծությամբ զբաղվող անձնակազմը, մարզումների սենյակները և գրասենյակային տնտեսության ֆերման։ Ընդհանուր շենքի տարածքը հասնում է 35.000 մ²-ի, որ տեղ գտնվում են ինստիտուտում գործող հինգ դպրոցները։ Նույն տարածքում, վերջապես, երկու շենքերից մեկը նախատեսված է ուսանողներին տեղավորելու համար։
Հետդիպլոմային կրթություն
Այս հաստատությունը առաջարկում է հետդիպլոմային կրթության մի քանի ծրագրեր.
Մագիստրոսի աստիճան (M.Sc.) զբոսաշրջության կառավարման և բիզնեսի ղեկավարման, բիզնեսի կառավարման մագիստրոս (M.B.A) Բիզնեսի կառավարման բնագավառում, մագիստրոսի աստիճան (M.Sc.) դրամաշնորհային, լոգիստիկայի և տեղեկատվական համակարգերում, մագիստրոսի աստիճան (M.Sc.) վեբ տեղեկություններում, մագիստրոսի աստիճան (M.Sc.) կրթական բաժինների կառավարման և կազմակերպման, մագիստրոսի աստիճան (M.Sc.) սննդի և սննդաբանության, մագիստրոսի աստիճան (M.Sc.) մանկաբուժության ֆիզիոթերապիայի, մագիստրոսի աստիճան (M.Sc.) կայուն գյուղատնտեսական արտադրության նորարարական համակարգերի, մագիստրոսի աստիճան (M.Sc.) սննդի արդյունաբերության որակի կառավարման և արտադրական համակարգերի կազմակերպման, մագիստրոսի աստիճան (M.Sc.) հենաշարժիչ համակարգի թերապիայում, մագիստրոսի աստիճան (M.Sc.) հիվանդների ախտորոշման և բուժման կենսաբժշկական գիտությունների բնագավառներում։
Ակադեմիական կրթություն
2016 թվականին արտաքին գնահատման հանձնաժողովը Սալոնիկի Ալեքսանդր տեխնոլոգիական կրթության ինստիտուտին տվեց դրական գնահատական ։
Բոլոր գերատեսչությունները հրապարակել են իրենց ներքին գնահատման հաշվետվությունները ։ Արտաքին գնահատումը կատարվել է 2008-2014 թվականներին Հունական որակի ապահովման և հավատարմագրման գործակալության կողմից (HQA)External Evaluation Reports of Departments of ATEI Thessaloniki, HQA (2008-2014).
Արտաքին հղումներ
Կատեգորիա:Կրթությունը Հունաստանում Կատեգորիա:Սալոնիկ Կատեգորիա:1970 հիմնադրումներ Հունաստանում Կատեգորիա:1970-ականներին հիմնադրված կրթական հաստատություններ
Թեքե (Արղանա-Մադենի գավառ)
Թեքե, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։
Ծանոթագրություններ
Կատեգորիա:Արևմտյան Հայաստանի գյուղեր
Ստարշևկա (գյուղ, Շումյաչինսկի շրջան)
Ստարշևկա (Старшевка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Տամղա
Տամղա (طمغا, 𐱃𐰢𐰍𐰀, Damga), «կնիք, դրոշմ», եվրասիական քոչվորների և իրենց կողմից ազդված մշակույթների հավաստագրման կնիք կամ դրոշմ։ Որպես կանոն տամղան հանդիսանում էր կոնրկետ ցեղի, կլանի կամ գերդաստանի պատկերանիշ։ Տամղաները ողջ դասական անտիկ շրջանում և միջնադարում լայն տարածված էին եվրասիական քոչվորների մոտ, այդ թվում՝ իրանցիների (ալանների, սամթաների, սկյութների), մոնղոլների և թյուրք ժողովուրդների։